Unionin tuomioistuimen määräys (kymmenes jaosto) 1.3.2022 – Milis Energy ym.

(yhdistetyt asiat C-306/19, C-512/19, C-595/19 ja C-608/20–C-611/20) ( 1 )

(Ennakkoratkaisupyyntö – Unionin tuomioistuimen työjärjestyksen 99 artikla – Ympäristö – Euroopan unionin perusoikeuskirja – 16 ja 17 artikla – Oikeusvarmuuden ja luottamuksensuojan periaatteet – Sopimus Euroopan energiaperuskirjasta – 10 artikla – Sovellettavuus – Direktiivi 2009/28/EY – 3 artiklan 2 kohdan a alakohta – Uusiutuvista lähteistä peräisin olevan energian käytön edistäminen – Aurinkosähkölaitosten sähköntuotanto – Tukijärjestelmien muuttaminen)

1. Ympäristö – Uusiutuvista lähteistä peräisin olevan energian käytön edistäminen – Direktiivi 2009/28 – Pakolliset tavoitteet, jotka koskevat uusiutuvista lähteistä peräisin olevan energian osuutta – Näiden tavoitteiden saavuttamiseksi toteutetut toimenpiteet – Jäsenvaltioiden harkintavalta (Euroopan parlamentin ja neuvoston direktiivin 2009/28 3 artiklan 1 kohta, 2 artikla, 3 artiklan a alakohta ja liite I) (ks. 30 kohta)

2. Ympäristö – Uusiutuvista lähteistä peräisin olevan energian käytön edistäminen – Direktiivi 2009/28 – Pakolliset tavoitteet, jotka koskevat uusiutuvista lähteistä peräisin olevan energian osuutta – Näiden tavoitteiden saavuttamiseksi toteutetut toimenpiteet – Kansallinen säännöstö, jossa säädetään aurinkosähkölaitoksissa tuotetun energian sellaisten kannustimien alentamisesta tai niiden maksamisen lykkäämisestä, joista on jo määrätty mutta jotka maksetaan vasta myöhemmin – Hyväksyttävyys – Oikeusvarmuuden ja luottamuksensuojan periaatteita ei ole loukattu – Kansallisen tuomioistuimen suorittama tarkastus (SEUT 267 artikla; Euroopan parlamentin ja neuvoston direktiivin 2009/28 3 artiklan 3 kohdan a alakohta) (ks. 31, 32, 43–48 ja 52 kohta)

3. Perusoikeudet – Euroopan unionin perusoikeuskirja – Omistusoikeus – Soveltamisala – Oikeudet, joihin voidaan perustaa saavutettu oikeusasema – Käsite – Oikeus saada voimassa olevan tukijärjestelmän yhteydessä myönnettyjä kannustimia aurinkosähköenergian tuottamiseen ei kuulu käsitteen soveltamisalaan – Kansallinen säännöstö, jolla muutetaan näiden kannustinten määrää ja niiden maksamisen yksityiskohtaisia sääntöjä – Omaisuudensuojaa ei ole loukattu (Euroopan unionin perusoikeuskirjan 17 artiklan 1 kohta; Euroopan parlamentin ja neuvoston direktiivin 2009/28 3 artiklan 3 kohdan alakohta) (ks. 34, 35, 40 ja 50–53 kohta sekä määräysosa)

4. Ympäristö – Uusiutuvista lähteistä peräisin olevan energian käytön edistäminen – Direktiivi 2009/28 – Pakolliset tavoitteet, jotka koskevat uusiutuvista lähteistä peräisin olevan energian osuutta – Näiden tavoitteiden saavuttamiseksi toteutetut toimenpiteet – Kansallinen säännöstö, jossa säädetään aurinkosähkölaitoksissa tuotetun energian sellaisten kannustimien alentamisesta tai niiden maksamisen lykkäämisestä, joista on jo määrätty mutta jotka maksetaan vasta myöhemmin – Hyväksyttävyys – Elinkeinovapautta ei ole loukattu (Euroopan unionin perusoikeuskirjan 16 artikla; Euroopan parlamentin ja neuvoston direktiivin 2009/28 3 artiklan 3 kohdan a alakohta) (ks. 54–63 kohta ja määräysosa)

Ratkaisu

Jollei tarkistuksista, jotka ennakkoratkaisua pyytäneen tuomioistuimen on suoritettava ottaen huomioon kaikki merkitykselliset seikat, muuta johdu, uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annetun Euroopan parlamentin ja neuvoston direktiivin 2009/28/EY 3 artiklan 3 kohdan a alakohtaa ja Euroopan unionin perusoikeuskirjan 16 ja 17 artiklaa, luettuina yhdessä oikeusvarmuuden ja luottamuksensuojan periaatteiden kanssa, on tulkittava siten, että ne eivät ole esteenä kansalliselle säännöstölle, jossa säädetään aurinkosähkölaitosten tuottaman energian sellaisten kannustinten määrän alentamisesta tai maksamisen lykkäämisestä, jotka on myönnetty aiemmin hallinnollisilla päätöksillä ja vahvistettu näiden laitosten toiminnanharjoittajien ja valtionyhtiön välillä tehdyillä ad hoc -sopimuksilla, kun asianomainen säännöstö koskee kannustimia, joista on jo määrätty mutta jotka maksetaan vasta myöhemmin.

( 1 ) EUVL C 213, 24.6.2019.